Carstvo Songhai
<s>Carstvo Songaj bilo je jedno od najvećih carstava 16. veka u zapadnoj Africi.</s><s>Usmena predaja kaže da je kraljevstvo Songaj u 7. veku osnovao el Jaman, hrišćanin, no u 11. veku njegovi vladari su prešli na islam.</s><s>U 14. veku kraljevstvom je zavladalo Carstvo Mali, no 1464. ratnički kralj imenom Soni Ali pobunio se i zauzeo glavni grad Malija Timbuktu, te je tako Songaj ponovo postao nezavisan.</s><s>Carstvo Songaj nastavilo je zatim da povećava svoje bogatstvo i moć sve dok unutarnje podele uz marokansku invaziju nisu dovele ovo carstvo do propasti 1591. godine.</s>

<s>Granice carstva 
Carstvo Songaj bilo je na vrhuncu od 1464. do 1591. godine, a u početku je zauzimalo istu površinu kao i prethodno zapadnoafričko carstvo mali.</s><s>Glavni grad Songja bio je Gao i otuda se širio prema istoku zauzimajući teritorije država Hausa u današnjoj Nigeriji.</s>

<s>Songajski vladari</s>

<s>Jedan od dva najveća songajska vladara bio je Soni Ali (1464-1528).</s><s>Nakon što je Soni Ali utemeljio Carstvo nizom osvajačkih pohoda, Aski Muhamed ga učvrstio i proširio.</s>

<s>Askia Muhamed 
Kad je Soni Ali umro 1492. godine, nasledio ga je njegov sin Soni Bare.</s><s>Međutim, Bare je bio slab vladar i 1493. svrgnuo ga je Aski Muhamed, bivši general u vojsci Sonija Alija.</s><s>Muhamed je proširio carstvo do njegovih najvećih granica i kontrolisao trgovačke putove u severnoj Africi.</s><s>Utemeljio je učinkovitu upravu i sve što je stekao zaštitio stalnom vojskom i flotom ratnih kanua.</s>

<s>Transsaharska trgovina 
Iz trgovačkih centara u Carstvu Songaj, kao što je bio Valata, grad u oazi, roba je pustinjom Saharom putovala na karavanama kamila do zemalja na severu Afrike, posebno u Maroko, Alžir i Libiju.</s><s>Odande je put mogla da nastavi prema Evropi, Arabiji i Kini.</s>

<s>Trgovačka roba
Afrika je oduvek bila bogata prirodnim bogatstvima, kao što su bakar, so i zlato.</s><s>Bogatstvo Carstva Songaj temeljilo se na trgovini zlatom s Arabijom i Evropom.</s><s>Songajski trgovci trgovali su i s drugim domaće uzgojenim proizvodima kao što su smokve, datule, kola orasi (stimulans) i slonovača.</s><s>Zauzvrat su kupovali grnčariju, svilu, biserje i kauri školjke.</s>

<s>Reka Niger
Reka Niger prolazila je Songajskim carstvom u smeru istok - zapad.</s><s>Imala je presudnu ulogu u usponu carstva, kao i u vreme dominacije Carstva Mali u razdoblju od 12. do 15. veka.</s><s>Trgovci su posedovali flote kanua za prevoz robe između različitih trgovačkih centara duž reke Niger, npr. Džene, Timbuktu i Gao.</s>

<s>Religija i obrazovanje 
Songaj se ponosio velikim učenjacima, među kojima je bio i Ahmad Baba (r. 1556) koji je napisao više od 50 knjiga o islamskoj tradiciji i obiman rečnik.</s><s>Najvažnije religijski i obrazovni centar u ovom carstvu bio je Timbuktu.</s>

<s>Timbuktu</s>

<s>Poznat kao sveti grad Sudana, Timbuktu je imao tri velike džamije: Džingereber, Sidi Jaja i Sankore u kojima su se nalazile veličanstvene kopije Kurana.</s><s>Imao je i univerzitet, te 180 škola.</s>

<s>Pad carstva 
Marokanci su želeli da kontrolišu izvore zapadnoafričkog zlata.</s><s>Godine 1591, marokanski sultan Ahmed el Mansur (1578-1603) poslao je veliku vojsku da zauzme Songajsko carstvo.</s><s>Marokanci su zauzeli Timbuktu kojim su vladali više od sto godina.</s><s>Ubrzo nakon toga Maroko je preuzeo i ostatak carstva.</s>

<s>Hronologija</s>

<s>Izvori</s>

<s>Spoljašnje veze 
 The Story of Africa: Songhay</s>

<s>Bivše države u Africi
Bivše monarhije
Historija Benina
Historija Burkine Faso
Historija Gambije
Historija Gvineje
Historija Malija
Historija Mauritanije
Historija Nigera
Historija Senegala</s>

